মাধবপুর প্রতিনিধি ॥ মাধবপুরে মদ খেয়ে মাতলামি করার অভিযোগে এক মাতালকে ৫ হাজার টাকা জরিমানা অনাদায়ে ৭ দিনের বিনাশ্রম কারাদন্ড প্রদান করেছে ভ্রাম্যমান আদালত। শুক্রবার সন্ধ্যায় উপজেলা নিবার্হী কর্মকর্তা ও ভ্রাম্যমান আদালতের বিচারক মোহাম্মদ রাশেদুল ইসলাম এ রায় প্রদান করেন। তেলিয়াপাড়া পুলিশ ফাঁড়ি’র এএসআই কামরুল ইসলাম জানায়-শুক্রবার ভোররাতে উপজেলার তেলিয়াপাড়া পুলিশ ফাঁড়ি কাছে তেলিয়াপাড়ার মৃত আব্দুস সামাদের ছেলে মহিউদ্দিন (৪০) মদ খেয়ে মাতলামি করার সময় পুলিশ গ্রেফতার করে। সন্ধ্যায় ভ্রাম্যমান আদালতে উপস্থিত করলে বিচারক তাকে ৫ হাজার টাকা জরিমানা অনাদায়ে ৭দিনের বিনাশ্রম কারাদন্ড প্রদান করেন।